Ɛeddan wussan berrikit ɣef Salas, almi id-yeṭṭef tabrat tuzen-as-tt-id Nuja, deg-s temmeslay-as-d ɣef tayri zeddigen izedɣen ul-is, ɣef wussan-nni i sɛeddan deg Bulimaṭ, maca tayri-yagi ur tesɛi ara asirem; imi jeddi-s iɛellem-itt i mmi-s n xali-s seg wassmi tella deg dduḥ. Salas mi yesla s wayen akk yeḍran d Nuja, yerfed iman-is ɣer Lezzayer, xas akken ur yeẓri ula d tansa-s, yeẓra kan teqqar tujjya. Mi yelḥeq ɣer din, yesteqsa fell-as armi tt-yufa. Mi tt-twala-t Nuja ur tumin ara d tidet d netta, d Salas s timmad-is, tuzzel-d ɣur-s, iḥennec-itt-id s tezmert .